b"\n_START_ARTICLE_\nOssian Lund\xc3\xa9n\n_START_PARAGRAPH_\nEvert Ossian Lund\xc3\xa9n (17. syyskuuta 1866 Vaasa \xe2\x80\x93 27. huhtikuuta 1937 Helsinki) oli suomalainen kauppapuutarhuri, puutarhakoulunjohtaja, toimittaja ja Suomen Kauppapuutarhurien liiton toiminnanjohtaja._NEWLINE_Lund\xc3\xa9nin is\xc3\xa4 sepp\xc3\xa4 Gustaf Lund\xc3\xa9n (k. 1893) omisti 'Villa Gustafsro'-nimisen asuintalon ja maatilan Vaasassa. Ossian Lund\xc3\xa9n k\xc3\xa4vi puutarha-alan koulun Hollannissa ja perusti sitten kotitilalleen Vaasaan kauppapuutarhan ja puutarhakoulun. Lund\xc3\xa9n kirjoitti my\xc3\xb6s useita puutarha-alan kirjoja ja h\xc3\xa4n toimi Suomen Kauppapuutarhurien liiton toiminnanjohtajana."